《杂诗》
清代·刘岩

抛金似泥涂，不如富购书。有书堆数仞，不如读盈寸。

读书虽可喜，何如躬践履。积金不积书，守财一何鄙！

书多弗能读，贾肆浪奢侈。能读弗能行，蠹枯成敝纸。

作者简介：（?—1716）江苏江浦人，原名枝桂，字大山，号无垢。康熙四十二年进士，官编修，以戴名世《南山集》案牵连，隶籍旗下。幼敏慧，以善弈名。工诗文，持论有道学气。有《大山诗集》、《拙修斋稿》、《匪莪堂文集》等。